Document ID: 32007D0683

KOMISJONI OTSUS,
18. oktoober 2007,
millega kiidetakse heaks metssigadel esineva sigade klassikalise katku likvideerimise kava Ungari teatavates piirkondades
(teatavaks tehtud numbri K(2007) 5053 all)
(Ainult ungarikeelne tekst on autentne)
(2007/683/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 23. oktoobri 2001. aasta direktiivi 2001/89/EÜ ühenduse meetmete kohta sigade klassikalise katku tõrjeks, (1) eelkõige selle artikli 16 lõike 1 teist lõiku,
ning arvestades järgmist:
(1)
Direktiivis 2001/89/EÜ on sätestatud minimaalsed ühenduse meetmed sigade klassikalise katku tõrjeks.
(2)
2007. aasta jaanuaris leidis kinnitust sigade klassikalise katkuga nakatumine Ungari metssigadel.
(3)
Epidemioloogilist olukorda arvesse võttes esitas Ungari kooskõlas direktiiviga 2001/89/EÜ 24. aprillil 2007 komisjonile metssigadel esineva sigade klassikalise katku likvideerimise kava asjaomastes Ungari piirkondades.
(4)
Komisjon nõudis, et seda kava muudetaks. Ungari esitas muudetud kava 11. juulil 2007. Muudetud kava on kooskõlas direktiiviga 2001/89/EÜ ja tuleks seepärast heaks kiita.
(5)
Läbipaistvuse huvides on vaja käesolevas otsuses sätestada geograafilised piirkonnad Ungaris, kus haiguse likvideerimise kava rakendatakse.
(6)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Kiidetakse heaks 11. juulil 2007 Ungari esitatud kava metssigadel esineva sigade katku likvideerimiseks lisas nimetatud piirkondades.
Artikkel 2
Ungari jõustab artiklis 1 osutatud kava rakendamiseks vajalikud õigusnormid.
Artikkel 3
Käesolev otsus on adresseeritud Ungari Vabariigile.
Brüssel, 18. oktoober 2007

Labels: 0
18
20
6